೨೦೨೫ತ ಬಿಹಾರ ವಿಧಾನಸಭಾ ಚುನಾವಣೆ

ಬಿಹಾರ ರಾಜ್ಯೊದ ವಿಧಾನಸಭೆಕ್ ಪೊಸ 243 ಸದಸ್ಯೆರೆನ್ ಆಯ್ಕೆ ಮಲ್ಪೆರಗಾತ್ರ ಬಿಹಾರ ರಾಜ್ಯೊಡು ಚುನಾವಣೆಲು ನಡತ್ಂಡ್. ಒಟ್ಟು ರಡ್ಡ್ ಪಂತಿಡ್, 6ನೇ ತಾರೀಕ್‌ಡ್ದ್ 11 ನವೆಂಬರ್ 2025 ಮುಟ್ಟ ಈ ಓಟು ನಡತ್ಂಡ್. 14ನೇ ನವೆಂಬರ್ 2025ಗ್ ವೋಟುದ ಲೆಕ್ಕಾಚಾರ ನಡತ್‌ದ್, ಗೆಂದಿನ ಅಭ್ಯರ್ಥಿಲೆನ್ ಅವೇ ದಿನ ಘೋಷಣೆ ಮಲ್ತೆರ್. ಈ ಓಟುಡು ಜನತಾ ದಳ ಯುನೈಟೆಡ್ (ಜೆಡಿಯು)-ಬಿಜೆಪಿ ಗುರ್ಕಾರ್ತೆದ ರಾಷ್ಟ್ರೀಯ ಪ್ರಜಾಸತ್ತಾತ್ಮಕ ಒಕ್ಕೂಟ (ಎನ್ ಡಿ ಎ) ಬುಕ್ಕ ರಾಷ್ಟ್ರೀಯ ಜನತಾದಳ(ಆರ್‌ಜೆಡಿ)-ಭಾರತೀಯ ರಾಷ್ಟ್ರಿಯ ಕಾಂಗ್ರೆಸ್ ಗುರ್ಕಾರ್ತೆದ ಮಹಾಘಟಬಂಧನ್ ಒಕ್ಕೂಟಲು ಈ ಚುನಾವಣೆಡ್ ಸ್ಪರ್ದಿಸಾಯಿನ ಮುಖ್ಯ ದೋಸ್ತಿಕೂಟೊ ಆದಿತ್ತ. ಈ ಓಟುಡು ರಾಷ್ಟ್ರೀಯ ಜನತಾದಳ ಗುರ್ಕಾರ್ತೆದ ಮಹಾಘಟಬಂಧನ್ ಒಕ್ಕೂಟನ್, ಜನತಾ ದಳ ಯುನೈಟೆಡ್ (ಜೆಡಿಯು) ಗುರ್ಕಾರ್ತೆದ ರಾಷ್ಟ್ರೀಯ ಪ್ರಜಾಸತ್ತಾತ್ಮಕ ಒಕ್ಕೂಟ (ಎನ್ ಡಿ ಎ) ಸೋಪಾಂಡ್.

ಈ ಚುನಾವಣೆಡ್ ಸುರುತ ಸರ್ತಿ ಬಿಜೆಪಿ ಎಚ್ಚ ಸ್ಥಾನೊಲೆಡ್ ಗೆಂದಿಂಡ್. ಅಂಚನೆ ರಾಮ್ ವಿಲಾಸ್ ಪಾಸ್ವಾನೆರ್ನ ಲೋಕ ಜನಶಕ್ತಿ ಪಕ್ಷ ಬುಕ್ಕೊ್ಕ ಉಪೇಂದ್ರ ಕುಶ್ವಾಹೆರೆನ ರಾಷ್ಟ್ರೀಯ ಲೋಕ ಮೋರ್ಚಾ ಪಕ್ಸೊಲು ಸುರುತ ಸರ್ತಿ ಸೀಟ್ ಗೆಂದಿಯೊ.
## ಪಿರಾಕ್‌ದ ಸರ್ಕಾರೊ
ಬಿಹಾರ ವಿಧಾನಸಭೆತ್ತ ಅಧಿಕಾರಾವಧಿ ೨೨ನೇ ತಾರೀಕ್ ನವೆಂಬರ್ ೨೦೨೫ ಗ್ ಮುಗಿಪುಂಡು. ಕರೀನ ಸರ್ತಿದ ವಿಧಾನಸಭಾ ಚುನಾವಣೆಲು ಅಕ್ಟೋಬರ್-ನವೆಂಬರ್ ೨೦೨೦ಡ್ ನಡತ್ಂಡ್. ಓಟುಡು ಗೆಂದಿನ ಜೆಡಿಯು-ಎನ್‌ಡಿಎ ದೋಸ್ತಿಕೂಟ, ರಾಜ್ಯ ಸರ್ಕಾರೊನು ರಚನೆ ಮಲ್ತ್ಂಡ್, ನಿತೀಶ್ ಕುಮಾರ್ ಮುಖ್ಯಮಂತ್ರಿ ಆಯೆರ್.

೯ನೇ ತಾರೀಕ್ ಆಗಸ್ಟ್ ೨೦೨೨ಡ್, ಜೆಡಿಯು, ಬಿಜೆಪಿ-ಎನ್‌ಡಿಎದೊಟ್ಟುಗು ಇತ್ತಿನ ದೋಸ್ತಿನ್ ಬುಡಿಂಡ್, ಬುಕ್ಕೊ್ಕ ನಿತೀಶ್ ಕುಮಾರ್ ತನ್ನ  ಮುಖ್ಯಮಂತ್ರಿ ಸಾನೊಗು ರಾಜೀನಾಮೆ ಕೊರಿಯೆರ್. ಐತ ಮನದಾನಿ ೧೦ನೇ ತಾರೀಕ್‌ಗ್ ಆರ್‌ಜೆಡಿ ಬುಕ್ಕ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಇತ್ತಿನ ಮಹಾ ಘಟಬಂದನ್ ಕೂಟೊದೊಟ್ಟುಗು ಆರ್‌ಜೆಡಿ ದೋಸ್ತಿ ಮಲ್ತ್ಂಡ್, ನಿತಿಶ್ ಕುಮಾರ್ ಕುಡ ಮುಖ್ಯಮಂತ್ರಿಯಾದ್ ಅಧಿಕಾರೊ ವಹಿಸೋಂದೆರ್.

ಒಂಜರೆ ವರ್ಸೊ ಕರಿಯಿ ಬುಕ್ಕ ನಿತಿಶ್ ಕುಮಾರ್ರೆನ ಆರ್‌ಜೆಡಿ ಪಕ್ಸೊ ಮಹಾಘಟಬಂದನ್ ಕೂಟೊನು ಬುಡ್ದು ಕುಡ ದುಂಬುದ ಎನ್‌ಡಿಎದೊಟ್ಟುಗು ದೋಸ್ತಿ ಮಲ್ತ್ಂಡ್, ಅಂಚನೆ ನಿತೀಶ್ ಕುಮಾರ್ ಮುಖ್ಯಮಂತ್ರಿ ಆದ್ ಪ್ರಮಾಣವಚನ ಸ್ವೀಕರಿಸಾಯೆರ್.
## ಓಟುದ ಪೊರ್ತು
೬ನೇ ತಾರೀಕ್ ೨೦೨೫ದಾನಿ ಭಾರತೀಯ ಚುನಾವಣಾ ಆಯೋಗ ಬಿಹಾರ ವಿದಾನಸಬೆಕ್ ನಡಪುನ ಓಟುದ ವೇಳಾಪಟ್ಟಿನ್ ಅದೀಕೃತವಾದ್ ಬುಡ್ಕಡೆ ಮಲ್ತ್ಂಡ್.

## ಓಟುಗು ಉಂತಿನ ಪಕ್ಸೊಲು ಬುಕ್ಕ ದೋಸ್ತಿಕೂಟೊಲು
### ರಾಷ್ಟ್ರೀಯ ಪ್ರಜಾಸತ್ತಾತ್ಮಕ ಒಕ್ಕೂಟ-ಎನ್‌ಡಿಎ

### ಮಹಾಘಟಬಂಧನ್

### ಗ್ರಾಂಡ್ ಡೆಮಾಕ್ರಟಿಕ್ ಅಲಯನ್ಸ್

### ಬೇತೆ ಪಕ್ಸೊಲು

## ಓಟುಗು ಉಂತಿನ ಉಮೇದುವಾರೆರ್ನ ಪಟ್ಟಿ
ಈ ಓಟುಡು ಒಟ್ಟು 2,616 ಅಭ್ಯರ್ಥಿಲು 243 ವಿಧಾನಸಭಾ ಸ್ಥಾನೊಲೆಗ್ ಉಮೇದುವಾರಿಕೆ ತೋಜಾಯೆರ್. ಇಂದೆಟ್ ಒಟ್ಟು ೨೫೮- ಪಂಡ, ೯.೮೬%  ಉಮೇದುವಾರೆರ್ ಪೊಂಜವುಲು ಓಟುಗು ಉಂತುದಿತ್ತೆರ್.

## ಪ್ರಚಾರೊ
### ಬೇಲೆದ ಬರವಸೆ
ಬಿಹಾರ ರಾಜ್ಯೊಡು ನಿರುದ್ಯೋಗ ಮಲ್ಲ ಮಟ್ಟ್‌ಡ್ ಉಂಡು. ಅಂಚಾದ್, ಮುಲ್ಪದ ಜವನೆರ್ ಬುಕ್ಕ ಕಲ್ತಿನಕುಲು ಬೇಲೆ ನಾಡೋಂದು ಬೇತೆ ರಾಜ್ಯೊಲೆಗ್ ವಲಸೆ ಪೋಪೆರ್. ಆಡಳಿತಡ್ ಇತ್ತಿನ ಎನ್ ಡಿ ಎ ಬುಕ್ಕೊ್ಕ ವಿರೋಧ ಪಕ್ಷದ ಮಹಾಗಠಬಂಧನ್ ರಡ್ಡ್ ಲಾ ಉದ್ಯೋಗ ಸೃಷ್ಟಿ ಮಲ್ಪುನ ಬುಕ್ಕೊ್ಕ ಯುವಜನ ಸಬಲೀಕರಣದ ಬಗ್ಗೆ ಭರವಸೆ ಕೊರಿಯೆರ್. ಪ್ರತಿ ಇಲ್ಲದ ಒರಿಯಗ್ ಸರ್ಕಾರಿ ಬೇಲೆ, ಕೌಶಲ್ಯ ಕೇಂದ್ರೊಲೆನ ಸ್ತಾಪನೆ ಬುಕ್ಕೊ್ಕ ಕೈಗಾರಿಕೆದ ಅಬಿರುದ್ದಿಗ್ ಬೋಡಾದ್ ಬಂಡವಾಳೊದ ಪ್ಯಾಕೇಜ್‌ಲೆನ್‌ಲಾ ಘೋಶಿಸಾಯೆರ್.

ಎನ್‌ಡಿಎ, ಮಹಾಗಟಬಂಧನ್, ಜನ್ ಸುರಾಜ್ ಪಾರ್ಟಿ- ಈ ಮೂಜಿ ಪಕ್ಸೊಲು ಎಡ್ಡೆಂತಿನ ಭೃಷ್ಟಾಚಾರ ದಾಂತಿನ ಆಡಳಿತ, ಉದ್ಯೋಗ, ಅಬಿರುದ್ದಿ, ಜವನೆರೆಗ್ ಇಪ್ಪುನ ಸಮಸ್ಯೆಲೆಗ್ ಪರಿಹಾರ- ಇಂಚಿತ್ತಿನ ಇಸಯೊಲೆನ್ ದೆತೊಂದು ಪ್ರಚಾರ ಮಲ್ತೆರ್.

## ವಿವಾದೊಲು
### ಓಟುದ ಪಟ್ಟಿ ಪರಿಷ್ಕರಣೆ
ಬಿಹಾರದ ಓಟುಗು ದುಂಬು ನಮ ದೇಸೊದ ಚುನಾವಣಾ ಆಯೋಗ ಒಂಜಿ ವಿಶೇಷವಾಯಿನ ಓಟು ಪಟ್ಟಿ ಪರಿಷ್ಕರಣೆ(Special Intensive Revision)ನ್  ಮಲ್ತ್ಂಡ್. ಉಂದೆಡ್ದಾತ್ರ, ೬೦ ಲಕ್ಷ ಜನೊಕ್ಲೆನ ಪುದರ್‌ನ್ ಓಟುದ ಪಟ್ಟಿಡ್ದ್ ಮಾಜಾಯೆರ್. ಈ ೬೦ ಲಕ್ಷ ಪುದರ್ಲೆಡ್ ತೀರ್ದಿನಕ್ಲೆನ, ರಾಜ್ಯೊಡ್ದ್ ವಲಸೆ ಪೋಯಿನಕ್ಲೆನ ಅತ್ತಂದೆ ನಕಲಿ ಪುದರ್ಲಾ ಇತ್ಂಡ್. ಆಯೋಗದ ಈ ಬೇಲೆನ್ ವಿರೋಧ ಪಕ್ಸವಾಯಿನ ಮಹಾಗಟ್ಬಂಧನ್ ಒಪ್ಪಿಜಿ, ಆಂಡ ಎನ್‌ಡಿಎ ದೋಸ್ತಿಕೂಟ ಇಂದೆನ್ ಸಮರ್ತನೆ ಮಲ್ತ್ಂಡ್. ಇಂದೆತ ವಿರುದ್ಧ ದೇಸೊದ ಸರ್ವೋಚ್ಛ ನ್ಯಾಯಾಲಯೊಡು ಒಂಜಿ ಕೇಸ್ ದಾಕಿಲಾಂಡ್, ಆಂಡ ಈ ಕೇಸ್ ಜಾಸ್ತಿ ದಿನ ಉಂತದೆ ಬೂರ್ದು ಪೋಂಡು
### ಎಐ ವೀಡಿಯೋಲು
ಓಟುಗು ಒಂತೆ ದಿನ ಇಪ್ಪುನಗ, ನಮ ದೇಸೊದ ಸೇನೆದ ಮೂಜಿ ವಿಬಾಗೊಲು(ಭೂ, ವಾಯು ಬುಕ್ಕ ನೌಕಾ ಸೇನೆ) ಸೇರ್ದ್ ಮಲ್ತಿನ ತ್ರಿಶುಲ್ ೨೦೨೫ ಸಮರಾಬ್ಯಾಸೊಲು ರಾಜಕೀಯ ಲಾಬೊಗು ಮಲ್ತಿನ ನಾಟಕ ಪಂದ್ ಭಾರತೀಯ ಸೈನ್ಯದ ಅಧಿಕಾರಿಲು ಪನೊಂದುಪ್ಪುನ ಒಂಜಿ ವೀಡಿಯೋ ಅಂತರಜಾಲೊಡು ಬುಡ್ಕಡೆ ಆಂಡ್ ಒಂತೆದಿನ ಪ್ರಚಾರಲಾ ಪಡೇಂಡ್. ಆಂಡ, ಐವೆರಿಫೈ ಬುಕ್ಕೊ್ಕ ದೇಸೊದ ಬೇತೆ ಬೇತೆ ಮಾಧ್ಯಮೊಲು ಸೇರ್ದ್ ಪರೀಕ್ಷಿಸಾಯೆರ್. ಐಡ್ದ್ ಬುಕ್ಕ ಆ ವೀಡಿಯೊ ಸತ್ಯ ಅತ್ತ್, ಓಟುದ ಪೊರ್ತುಡು ಜನೊಕ್ಲೆಗ್ ಮಂಗೆ ಮಲ್ಪರ ಸಲಾದ್ ಕೃತಕ ಬುದ್ಧಿಮತ್ತೆ ಗಲಸ್‌ದ್ ಮಲ್ತಿನವು ಪಂದ್ ಸಾಬೀತಾಂಡ್.
## ಸಮೀಕ್ಷೆಲು
### ಮತಗಟ್ಟೆ ಸಮೀಕ್ಷೆ
ಈ ಓಟುಡು ಸಮೀಕ್ಷೆ ಮಲ್ತಿನ ಸಂಸ್ಥೆಲೆಡ್ ಎಚ್ಚ ಸಂಸ್ಥೆಲು ಈ ಸರ್ತಿಲಾ ಎನ್‌ಡಿಎ ದೋಸ್ತಿಕೂಟನೇ ಅದಿಕಾರೊಗು ಬರ್ಪುನು ಪಂಡ್‍ದಿತ್ತ್ಂಡ್. ಅಂಚನೆ ಮತಗಟ್ಟೆ ಸಮೀಕ್ಷೆ ಮಲ್ತಿನ ಸಂಸ್ತೆಲೆಡ್ ಐ‌ಎ‌ಎನ್‌ಎಸ್ ಮಾಟ್ರಿಝ್ ಬುಕ್ಕ ದೈನಿಕ್ ಭಾಸ್ಕರ್ ಸಂಸ್ಥೆಲು ಮಲ್ತಿನ ಸಮೀಕ್ಷೆ ಮಾತ್ರ ಸತ್ಯ ಆಂಡ್.

### ಚುನಾವಣೋತ್ತರ ಸಮೀಕ್ಷೆ

## ಓಟುದ ಪ್ರಮಾಣ

## ಫಲಿತಾಂಶ
### ಪಕ್ಷವಾರು ಪಲಿತಾಂಸೊ

### ಜಿಲ್ಲಾವಾರು ಪಲಿತಾಂಸೊ

## ಉಲ್ಲೇಕ